ddrg/super_eurlex huggingface dataset:
3.

‚999‘ je referenčné číslo pozostávajúce maximálne z troch číslic, ktoré v súlade s článkom 58 ods. 1 písm. c) prideľuje: a) príslušný orgán každého členského štátu štátnym alebo súkromným inšpekčným organizáciám, ktoré boli v súlade s článkom 27 nariadenia (ES) č. 834/2007 poverené kontrolnými úlohami; b) Komisia, a to: i) štátnym alebo súkromným inšpekčným organizáciám podľa článku 3 ods. 2 písm. a) nariadenia Komisie (ES) č. 1235/2008 (1), ktoré sú uvedené v prílohe I k uvedenému nariadeniu; ii) príslušným štátnym alebo súkromným inšpekčným organizáciám tretích krajín podľa článku 7 ods. 2 písm. f) nariadenia (ES) č. 1235/2008, ktoré sú uvedené v prílohe III k uvedenému nariadeniu; iii) štátnym alebo súkromným inšpekčným organizáciám podľa článku 10 ods. 2 písm. a) nariadenia (ES) č. 1235/2008, ktoré sú uvedené v prílohe IV k uvedenému nariadeniu; c) príslušný orgán každého členského štátu štátnej alebo súkromnej inšpekčnej organizácii, ktorá bola do 31. decembra 2012 oprávnená vydávať certifikát o inšpekcii v súlade s článkom 19 ods. 1 štvrtým pododsekom nariadenia (ES) č. 1235/2008 (dovozné povolenia), a to na základe návrhu Komisie.
Vypočutie úradu CAAP vo Výbore pre leteckú bezpečnosť sa konalo 18. marca 2010 a úrad potvrdil, že 20 leteckých dopravcov naďalej prevádzkuje lety s osvedčeniami AOC, ktoré boli vydané podľa zrušených správnych rozhodnutí, a to až do získania nového osvedčenia alebo najneskôr do 1. decembra 2010. Ide o týchto dopravcov: Aerowurks Aerial Spraying Services, Airtrack Agricultural Corp., Asia Aircraft Overseas, Philippines Inc., Aviation Technology Innovators Inc., Bendice Transport Management Inc., Canadian Helicopter Philippines Inc., CM Aero, Cyclone Airways, INAEC Aviation Corp., Macro Asia Air Taxi Services, Omni Aviation, Corp., Philippine Agricultural Aviation Corp., Royal Air Charter Services Inc., Royal Star Aviation Inc., Southstar Aviation Company, Subic International Air Charter Inc., Subic Seaplane Inc.. Okrem toho úrad potvrdil, že značný počet týchto dopravcov naďalej prevádzkuje lety s osvedčením AOC, ktorého platnosť uplynula, podľa ustanovení o dočasných výnimkách, podľa ktorých sú títo dopravcovia oslobodení od povinnosti vlastniť takéto AOC. Konkrétne letecký dopravca Pacific East Asia Cargo Airlines Inc. naďalej vykonáva medzinárodnú leteckú prepravu nákladu s veľkými lietadlami typu Boeing B727, zatiaľ čo platnosť jeho osvedčenia AOC vydaného 31. marca 2008 podľa zrušených správnych rozhodnutí uplynula 30. marca 2009, a to v zmysle výnimky z dodržiavania ustanovení tohto AOC vydaného 16. decembra 2009 na maximálne obdobie 90 dní a ktorého platnosť uplynie 16. marca 2010. Úrad CAAP nedokázal potvrdiť, či tento dopravca napokon zastavil svoju prevádzku 18. marca 2010.
(2)

Žiadosti o dovozné povolenia podané v priebehu mesiaca apríla 2010 na čiastkové obdobie od 1. júla do 30. septembra 2010, a pokiaľ ide o skupinu 3, na obdobie od 1. júla 2010 do 30. júna 2011 pri niektorých kvótach prevyšujú množstvá, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá,
(1)

Vzhľadom na to, že Spojené štáty americké nezosúladili zákon o kompenzácii pokračujúceho dumpingu a subvencií (Continued Dumping and Subsidy Offset Act – CDSOA) so svojimi povinnosťami podľa dohôd Svetovej obchodnej organizácie (ďalej len „WTO“), nariadením (ES) č. 673/2005 sa od 1. mája 2005 uložilo dodatočné valorické clo vo výške 15 % na dovoz určitých výrobkov s pôvodom v Spojených štátoch amerických. V súlade s povolením WTO pozastaviť uplatňovanie koncesií vo vzťahu k určitým výrobkom s pôvodom v Spojených štátoch amerických Komisia každý rok upravuje úroveň tohto pozastavenia podľa úrovne zrušenia alebo zmenšenia výhod pre Úniu v dôsledku uplatňovania zákona o kompenzácii pokračujúceho dumpingu a subvencií v danom období.
(2)

Úrad preskúmal predovšetkým riziká pre spotrebiteľov a zvieratá. Vyhodnotil reprezentatívne použitie 2-fenylfenolu ako fungicídu na citrusy a hrušky po zbere a na základe dostupných informácií dospel k záveru, že by sa pre ohlásené používanie pre citrusové ovocie pomocou aplikačného zariadenia (drench application) mala stanoviť maximálna hladina rezíduí (MRL) na 5 mg/kg. V záujme potvrdenia posúdenia rizika požiadal úrad o potvrdenie toho, že pomocou analytickej metódy používanej pri skúškach na rezíduá sa správne kvantifikujú rezíduá 2-fenylfenolu, 2-fenylhydrochinónu a ich konjugátov. Okrem toho dospel úrad k záveru, že by mal oznamovateľ predložiť dve dodatočné skúšky na rezíduá na citrusovom ovocí a platné štúdie o stabilite pri skladovaní. Pokiaľ ide o ohlásené používanie na hrušky, nemohol úrad navrhnúť žiadnu MRL, pretože predložené údaje o rezíduách neboli prijateľné. V prípade neexistencie špecifickej MRL by sa mal uplatňovať najnižší limit analytického určenia.
(10)

Toto nariadenie by nemalo vyňať vertikálne dohody obsahujúce obmedzenia, ktoré pravdepodobne obmedzia hospodársku súťaž a poškodia spotrebiteľov alebo ktoré nie sú nevyhnutné na dosiahnutie zlepšenia hospodárskej efektívnosti. Najmä vertikálne dohody obsahujúce určité typy závažných obmedzení hospodárskej súťaže ako sú minimálne a fixné ceny ďalšieho predaja, ako aj určité typy teritoriálnej ochrany, by mali byť vyňaté z výhody skupinovej výnimky zavedenej týmto nariadením, a to bez ohľadu na trhový podiel dotknutých podnikov.
(1)

V nariadení Komisie (ES) č. 721/2008 (2) sa do 15. augusta 2018 povoľuje prípravok z baktérie Paracoccus carotinifaciens bohatej na červený karotenoid ako kŕmnej doplnkovej látky pre lososy a pstruhy. Táto kŕmna doplnková látka je zaradená do kategórie „senzorické doplnkové látky“ a do funkčnej skupiny „a) ii) farbivá: látky, ktoré pri podávaní zvieratám sfarbujú potraviny živočíšneho pôvodu“.
4b1820

Spoločnosť Calpis Co. Ltd. Japan v Európskej únii zastúpená spoločnosťou Calpis Co. Ltd. Europe Representative Office, Francúzsko

Bacillus subtilis C-3102 (DSM 15544)

Zloženie doplnkovej látky: Bacillus subtilis C-3102 (DSM 15544) s minimálne 1,0 × 1010 CFU/g Charakteristika účinnej látky: Životaschopné spóry (CFU) of Bacillus subtilis C-3102 (DSM 15544) Analytická metóda (1) Meranie: metódou nanášania na tryptón sójový agar vo všetkých cieľových matriciach (EN 15874:2009) Identifikácia: gélovou elektroforézou s pulzným poľom (PFGE)

Ciciaky (odstavené)

—

3 × 108

—

1. V pokynoch na použitie prídavnej látky, premixu a kŕmnej zmesi uveďte teplotu skladovania, dĺžku skladovania a stabilitu pri granulovaní. 2. Používa sa pre odstavené ciciaky do hmotnosti cca 35 kg. 3. Na účely bezpečnosti: počas manipulácie sa má použiť ochranná dýchacia maska, okuliare a rukavice.
(1)

Podľa článku 16 ods. 4 nariadenia (ES) č. 1924/2006 by kladné stanovisko Európskeho úradu pre bezpečnosť potravín (EFSA), ďalej len „úrad“, ktorým sa povoľuje zdravotné tvrdenie, malo obsahovať určité informácie. Tieto informácie by sa preto mali uviesť v prílohe obsahujúcej povolené tvrdenia k nariadeniam, ktorými sa povoľujú a/alebo zamietajú určité zdravotné tvrdenia o potravinách, a mali by zahŕňať prípadné zrevidované znenie tvrdenia, osobitné podmienky použitia tvrdenia, a ak je to uplatniteľné, podmienky alebo obmedzenia použitia potravín a/alebo dodatočné vyhlásenie alebo varovanie podľa pravidiel stanovených v nariadení (ES) č. 1924/2006 a v súlade so stanoviskami úradu.
9.4.

Správa o posúdení musí obsahovať aspoň: a) jednoznačnú identifikáciu technickej služby; b) dátum(-y) posúdenia na mieste; c) meno(-á) audítora(-ov) a/alebo expertov zapojených do posúdenia; d) jednoznačnú identifikáciu všetkých posudzovaných priestorov; e) navrhovaný rozsah určenia, ktorý sa posudzoval; f) vyhlásenie o primeranosti vnútornej organizácie a postupov prijatých technickou službou s cieľom zabezpečiť dôveru v jej spôsobilosť určenú prostredníctvom splnenia požiadaviek jej určenia; g) informácie o riešení všetkých nezhôd; h) odporúčanie, či by mal byť žiadateľ určený za technickú službu, alebo potvrdený ako technická služba a ak áno, v akom rozsahu.
(8)

Výrobkom, ktorý je predmetom preskúmania, sú rúrové a potrubné tvarovky (okrem liatych tvaroviek, prírub a závitových tvaroviek) zo železa alebo z ocele (okrem nehrdzavejúcej ocele) s najväčším vonkajším priemerom nepresahujúcim 609,6 mm, druhu používaného na zváranie na tupo alebo na iné účely, s pôvodom v Malajzii (ďalej len „príslušný výrobok“), v súčasnosti zaradené pod kódy KN ex 7307 93 11, ex 7307 93 19, ex 7307 99 30 a ex 7307 99 90.
3.

Záznam „Hassan Abdullah Hersi Al-Turki (alias Hassan Turki). Titul: šejk. Dátum narodenia: približne 1944. Miesto narodenia: Región V, Etiópia (región Ogaden vo východnej Etiópii). Štátna príslušnosť: Somálsko. Ďalšie informácie: a) od novembra 2007 údajne pôsobí v južnom Somálsku, Dolná Juba blízko Kismayo, najmä v Jilibe a Burgabo; b) rodinný pôvod: z klanu Ogaden, podklanu Reer-Abdille; c) člen vedenia Al-Itihaad Al-Islamiya (AIAI); d) pravdepodobne zapojený do útokov na ambasády Spojených štátov v Nairobi a Dar es Salaam v auguste 1998.“ pod nadpisom „Fyzické osoby“ sa nahrádza takto: Hassan Abdullah Hersi Al-Turki [alias a) Hassan Turki, b) Hassen Abdelle Fihiye, c) Sheikh Hassan Abdullah Fahaih]. Titul: a) šejk, b) plukovník. Dátum narodenia: približne 1944. Miesto narodenia: Región V, Etiópia (región Ogaden vo východnej Etiópii). Štátna príslušnosť: Somálsko. Ďalšie informácie: a) od novembra 2007 údajne pôsobí v južnom Somálsku, Dolná Juba blízko Kismayo, najmä v Jilibe a Burgabo; b) rodinný pôvod: z klanu Ogaden, podklanu Reer-Abdille; c) člen vedenia Al-Itihaad Al-Islamiya (AIAI); d) pravdepodobne zapojený do útokov na ambasády Spojených štátov v Nairobi a Dar es Salaam v auguste 1998. Dátum zaradenia do zoznamu uvedený v článku 2a ods. 4 písm. b): 25.1.2001.
(13)

Žiadateľ poskytol dostatočné dôkazy na preukázanie, že spĺňa všetky štyri kritériá uvedené v odôvodnení 7. Žiadateľ bol v skutočnosti schopný preukázať, že i) v období od 1. apríla 2003 do 31. marca 2004 nevyvážal príslušný výrobok do Európskej únie, ii) nie je prepojený so žiadnym vývozcom alebo výrobcom v Čínskej ľudovej republike, na ktorých sa vzťahujú antidumpingové opatrenia uložené nariadením (ES) č. 1487/2005, iii) od roku 2008 skutočne vyvážal značné množstvo príslušného výrobku do Európskej únie, iv) spĺňa všetky požiadavky na THZ, a preto mu môže byť udelené individuálne clo v súlade s článkom 2 ods. 7 písm. c) základného nariadenia. Preto sa žiadateľovi mohla udeliť vážená priemerná colná sadzba pre spoločnosti, ktorým bolo udelené THZ uplatniteľné na spolupracujúce spoločnosti nezaradené do vzorky (t. j. 14,1 %) v súlade s článkom 2 nariadenia (ES) č. 1487/2005 a mal by sa doplniť do zoznamu vyvážajúcich výrobcov uvedeného v článku 1 ods. 2 uvedeného nariadenia.
(5)

Írsko, Litva a určité regióny a časti regiónov v Taliansku, na Slovensku a v Slovinsku boli uznané za chránené zóny, pokiaľ ide o Erwinia amylovora (Burr.). Winsl. et al., do 31. marca 2010. Z informácií získaných od uvedených členských štátov o výsledkoch prieskumov a zo správ expertov Komisie, ktorí navštívili Taliansko, Litvu, Slovensko a Slovinsko v roku 2009, možno konštatovať, že uvedené chránené zóny by sa mali uznávať ešte ďalšie dva roky, aby sa členským štátom poskytol čas potrebný na predloženie informácií potvrdzujúcich, že Erwinia amylovora (Burr.) Winsl. et al. sa v nich nevyskytuje, prípadne na ukončenie snáh o eradikáciu tohto organizmu.
(4)

So zreteľom na odsúhlasené závery z konzultácií medzi Úniou a Islandom z roku 2009, ktoré boli podpísané 16. októbra 2009, a najmä na 21 624 ton korušky polárnej, ktoré patria Islandu z predchádzajúcej sezóny, mali by sa presunúť rybolovné možnosti korušky polárnej z Únie do roku 2010 na Island.
—

v Spojenom kráľovstve: a) v Anglicku a vo Walese „High Court of Justice“ alebo v prípade rozsudku vo veci výživného „Magistrates' Court“ po postúpení ministrom vnútra (Secretary of State); b) v Škótsku „Court of Session“ alebo v prípade rozsudku vo veci výživného „Sheriff Court“ po postúpení škótskymi ministrami; c) v Severnom Írsku „High Court of Justice“ alebo v prípade rozsudku vo veci výživného „Magistrates' Court“ po postúpení štátnym tajomníkom; d) v Gibraltári „Supreme Court of Gibraltar“ alebo v prípade rozsudku vo veci výživného „Magistrates' Court“ po postúpení generálnym prokurátorom Gibraltáru.
8.2.2.2.

So zohľadnením smernice Rady 89/686/EHS (3) a s odkazom na príslušné normy CEN sa uvádzajú podrobné špecifikácie o tom, ktoré vybavenie poskytne primeranú a vhodnú ochranu, vrátane: a) Ochrana očí/tváre Vyžadovaný typ vybavenia na ochranu očí/tváre sa špecifikuje na základe nebezpečnosti látky alebo zmesi a pravdepodobnosti, že dôjde ku kontaktu, ide napríklad o bezpečnostné okuliare, bezpečnostné ochranné okuliare, štít na ochranu tváre. b) Ochrana kože i) Ochrana rúk Na základe nebezpečnosti látky alebo zmesi a pravdepodobnosti, že dôjde ku kontaktu, a so zreteľom na rozsah a trvanie dermálnej expozície sa jasne špecifikuje druh rukavíc, ktoré sa majú používať, keď sa zaobchádza s látkou alebo so zmesou, vrátane: — typu materiálu a jeho hrúbky, — typických alebo minimálnych dôb odolnosti materiálu rukavíc. Ak treba, uvádzajú sa ďalšie opatrenia na ochranu rúk. ii) Iné Ak treba chrániť inú časť organizmu ako ruky, špecifikuje sa typ a kvalita ochranného prostriedku, ako napríklad vysoké pracovné rukavice, vysoká obuv, kombinéza, na základe nebezpečnosti súvisiacej s látkou alebo so zmesou a pravdepodobnosti, že dôjde ku kontaktu. Ak treba, uvádzajú sa ďalšie opatrenia na ochranu kože a špecifické hygienické opatrenia. c) Ochrana dýchacích ciest Pri plynoch, parách, hmle alebo prachu sa na základe nebezpečnosti a pravdepodobnosti expozície uvádza typ ochranných prostriedkov, ktoré sa majú použiť, vrátane filtračných dýchacích prístrojov, so špecifikovaním vhodného čistiaceho prvku (vložka alebo filter), primeraných filtrov na častice a primeraných masiek alebo samostatného dýchacieho prístroja. d) Tepelná nebezpečnosť Pri špecifikovaní ochranného prostriedku, ktorý sa má nosiť pri materiáloch predstavujúcich tepelné ohrozenie, sa osobitná pozornosť venuje zhotoveniu osobného ochranného prostriedku.
(2)

Výdavky by sa mali programovať v rámci integrovanej operácie mestského rozvoja alebo prioritnej osi pre oblasti, v ktorých dochádza k fyzickému zničeniu a sociálnemu vylúčeniu alebo ktorým fyzické zničenie a sociálne vylúčenie hrozí. Kvôli jasnosti by sa mali zjednodušiť podmienky, za ktorých sa môžu uskutočňovať zásahy v oblasti bývania v mestských oblastiach. Výdavky na zásahy v oblasti bývania by sa preto mali programovať so zohľadnením rôznych parametrov bez ohľadu na zdroj financovania. Oprávnené by mali byť navyše iba výdavky týkajúce sa zásahov do existujúcich budov.
(17)

S cieľom účinne kontrolovať fungovanie podporného úradu by mali byť Komisia a členské štáty zastúpené v jeho správnej rade. Pokiaľ by to bolo možné, správna rada by mala pozostávať z operačných riadiacich pracovníkov azylových útvarov členských štátov alebo ich zástupcov. Tejto rade by sa mali udeliť potrebné právomoci, a to najmä na zostavenie rozpočtu, kontrolu jeho vykonávania, prijímanie príslušných finančných predpisov, zavedenie transparentných pracovných postupov pre rozhodnutia podporného úradu, prijímanie výročnej správy o situácii v oblasti azylu v Únii a technických dokumentov týkajúcich sa vykonávania nástrojov Únie v oblasti azylu, ako aj vymenovanie výkonného riaditeľa a podľa potreby i výkonného výboru. V snahe v plnej miere začleniť UNHCR do činností podporného úradu a vzhľadom na jeho odborné znalosti v oblasti azylu by UNHCR mal byť zastúpený v správnej rady ako člen bez hlasovacieho práva.
1.

Vakcína proti besnote musí: a) byť vakcínou inou ako živá modifikovaná vakcína a spadať do jednej z týchto kategórií: i) inaktivovaná vakcína obsahujúca aspoň jednu antigénnu jednotku na dávku (norma WHO) alebo ii) rekombinantná vakcína exprimujúca imunizujúci glykoproteín vírusu besnoty v živom vektore vírusu; b) mať, ak sa podáva v členskom štáte, udelené povolenie na uvedenie na trh v súlade: i) so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník spoločenstva o veterinárnych liekoch (1), alebo ii) s nariadením Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (2); c) ak sa podáva v tretej krajine, spĺňať aspoň požiadavky stanovené v časti C kapitoly 2.1.13 Príručky diagnostických testov a vakcín pre suchozemské zvieratá, vydanej v roku 2008 Svetovou organizáciou pre zdravie zvierat (Manual of Diagnostic Tests and Vaccines for Terrestrial Animals, 2008 Edition, of the World Organisation for Animal Health).
(2)

V dohode sa ustanovujú nové colné kvóty pre poľnohospodárske výrobky a spracované poľnohospodárske výrobky s pôvodom v Egypte. V dohode sa okrem toho ustanovujú aj zmeny existujúcich colných kvót pre tie výrobky, ktoré sú uvedené v nariadení (ES) č. 747/2001, nariadení Komisie (ES) č. 2276/2003 z 22. decembra 2003, ktorým sa otvárajú colné kvóty a stanovujú clá uplatniteľné v rámci týchto colných kvót na dovozy do Európskeho spoločenstva určitých spracovaných poľnohospodárskych produktov s pôvodom v Egypte (3), nariadení Komisie (ES) č. 955/2005 z 23. júna 2005 o otvorení kvóty na dovoz ryže s pôvodom v Egypte do Spoločenstva (4), nariadení Komisie (ES) č. 1002/2007 z 29. augusta 2007, ktorým sa ustanovujú podrobné pravidlá uplatňovania nariadenia Rady (ES) č. 2184/96 týkajúce sa dovozu ryže pochádzajúcej a dovážanej z Egypta do Spoločenstva (5), a v nariadení Komisie (ES) č. 1455/2007 z 10. decembra 2007 o otvorení určitých kvót na dovoz ryže s pôvodom v Egypte do Spoločenstva (6).
(5)

Nariadením Komisie (EÚ) č. 326/2010 (4), ktorým sa mení a dopĺňa nariadenie (EHS) č. 3846/87 zo 17. decembra 1987, ktorým sa ustanovuje nomenklatúra poľnohospodárskych výrobkov pre vývozné náhrady (5) sa do nomenklatúry poľnohospodárskych výrobkov pridali určité kódy výrobkov týkajúce sa syrov. V dôsledku toho by sa tieto kódy mali zahrnúť do prílohy k tomuto nariadeniu.
(4)

Nariadením Komisie (ES) č. 676/2009 (4) sa otvorilo výberové konanie na zníženie dovozného cla na dovoz kukurice z tretích krajín do Španielska do 17. decembra 2009. Toto výberové konanie bolo nariadením Komisie (EÚ) č. 1292/2009 (5) predĺžené do 27. mája 2010. Nariadenie (ES) č. 676/2009 by sa teda malo zrušiť.
Za text týkajúci sa Izraela sa vkladá tento text:

„JAPONSKO

1. Kategórie produktov:

a) nespracované rastlinné produkty a vegetatívny množiteľský materiál a osivá na pestovanie;

b) spracované poľnohospodárske produkty na použitie ako potraviny v podstate zložené z jednej alebo viacerých zložiek rastlinného pôvodu.

2. Pôvod: produkty kategórie podľa bodu 1 písm. a) a ekologicky vypestované zložky v produktoch kategórie podľa bodu 1 písm. b) vypestované v Japonsku.

3. Výrobné normy: Japanese Agricultural Standard for Organic Plants (Notification No. 1605 of the MAFF of October 27, 2005), Japanese Agricultural Standard for Organic Processed Foods (Notification No. 1606 of MAFF of October 27, 2005).

4. Príslušné orgány: Labelling and Standards Division, Food Safety and Consumer Affairs Bureau, Ministry of Agriculture, Forestry and Fisheries, www.maff.go.jp/j/jas/index.html and Food and Agricultural Materials Inspection Center (FAMIC), www.famic.go.jp

5. Inšpekčné organizácie:

— Hyogo prefectural Organic Agriculture Society (HOAS), www.hyoyuken.org

— AFAS Certification Center Co., Ltd., www.afasseq.com

— NPO Kagoshima Organic Agriculture Association, www.koaa.or.jp

— Center of Japan Organic Farmers Group, www.yu-ki.or.jp

— Japan Organic & Natural Foods Association, http://jona-japan.org/organic

— Ecocert-QAI Japan Ltd., http://ecocert.qai.jp

— Japan Certification Services, Inc., www.pure-foods.co.jp

— OCIA Japan, www.ocia-jp.com

— Overseas Merchandise Inspection Co., Ltd., www.omicnet.com/index.html.en

— Organic Farming Promotion Association, www3.ocn.ne.jp/~yusuikyo

— ASAC Stands for Axis’ System for Auditing and Certification and Association for Sustainable Agricultural Certification, www.axis-asac.net

— Environmentally Friendly Rice Network, www.epfnetwork.org/okome

— Ooita Prefecture Organic Agricultural Research Center, www.d-b.ne.jp/oitayuki

6. Certifikačné organizácie: ako v bode 5.

7. Trvanie zaradenia: do 30. júna 2013.“
(4)

Nariadením Komisie (ES) č. 677/2009 (4) sa otvorilo výberové konanie na zníženie dovozného cla na dovoz kukurice z tretích krajín do Portugalska do 17. decembra 2009. Toto výberové konanie bolo nariadením Komisie (EÚ) č. 1292/2009 (5) predĺžené do 27. mája 2010. Nariadenie (ES) č. 677/2009 by sa teda malo zrušiť.
2.

Článok 2 sa nahrádza takto: „Článok 2 Je zakázané: a) poskytovať technickú pomoc súvisiacu s vojenskými činnosťami vrátane poskytovania, výroby, údržby a použitia zbraní a súvisiaceho materiálu všetkých druhov vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, a to priamo alebo nepriamo akejkoľvek osobe, subjektu alebo orgánu mimovládneho sektora v Libérii alebo na využitie v Libérii; b) poskytovať financovanie alebo finančnú pomoc súvisiacu s vojenskými činnosťami, a to vrátane grantov, pôžičiek a poistenia vývozných úverov, s cieľom realizovať akýkoľvek predaj, dodávku, prevod alebo vývoz zbraní a súvisiaceho materiálu alebo poskytnúť súvisiacu technickú pomoc, a to priamo alebo nepriamo akejkoľvek osobe, subjektu alebo orgánu mimovládneho sektora v Libérii alebo na použitie v Libérii, alebo c) vedome a úmyselne sa zúčastňovať na činnostiach, ktorých cieľom alebo následkom je obchádzanie zákazu uvedeného v písmenách a) alebo b).“
SK Úradný vestník Európskej únie L 154/17

NARIADENIE KOMISIE (EÚ) č. 537/2010

z 18. júna 2010

o vydávaní dovozných povolení pre žiadosti podané v priebehu prvých siedmich dní mesiaca júna 2010 v rámci colných kvót otvorených nariadením (ES) č. 1385/2007 pre hydinové mäso

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

so zreteľom na nariadenie Komisie (ES) č. 1385/2007 z 26. novembra 2007, ktorým sa ustanovujú pravidlá uplatňovania nariadenia Rady (ES) č. 774/94, pokiaľ ide o otvorenie a správu určitých colných kvót Spoločenstva v odvetví hydinového mäsa (3), a najmä na jeho článok 5 ods. 6,

keďže:

Žiadosti o dovozné povolenia podané počas prvých siedmich dní mesiaca júna 2010 na čiastkové obdobie od 1. júla 2010 do 30. septembra 2010 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

PRIJALA TOTO NARIADENIE:

Článok 1

Na žiadosti o dovozné povolenia podané na čiastkové obdobie od 1. júla 2010 do 30. septembra 2010 podľa nariadenia (ES) č. 1385/2007 sa uplatnia koeficienty pridelenia uvedené v prílohe k tomuto nariadeniu.

Článok 2

Toto nariadenie nadobúda účinnosť 19. júna 2010.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 18. júna 2010 Za Komisiu v mene predsedu Jean-Luc DEMARTY generálny riaditeľ pre poľnohospodárstvo a rozvoj vidieka

(1) Ú. v. EÚ L 299, 16.11.2007, s. 1.

(2) Ú. v. EÚ L 238, 1.9.2006, s. 13.

(3) Ú. v. EÚ L 309, 27.11.2007, s. 47.